open-index/open-wikipedia-markdown huggingface dataset:
Muilas

**Muilas** – skysta arba kieta asmens higienos ir skalbimo priemonė.

Vartojamas buityje, tekstilės pramonėje, chemijos pramonėje. Muilo galima rasti ir metalo apdirbimo staklių tepimo ir aušinimo skystyje.

Kietas muilas būna įvairių formų, spalvų. Skystas – talpinamas įvairiose pakuotėse, talpose. Abeji būna papildomi ir aromatinėmis medžiagomis.

Bendroji formulė: (RCOO)nMe.
R – angliavandenilio radikalas, turintis 12-18 anglies atomų.Me – natris, kalis, šarminių žemių arba sunkusis metalas.

## Istorija
Senovės Egipte muilo nebuvo, egiptiečiai vietoje jo kartu naudojo aliejų, žaliųjų citrinų sultis ir kvepalus.
Manoma, kad muilą jau vartojo senovės šumerai, babiloniečiai, Senovės Romoje. Vėliau naudojo ir gamino germanai ir galai.

Pramoniniu būdu Europoje muilas pradėtas gaminti XV a. XVII a. pab. gamyba padidėjo atradus pigesnį sodos gaminimo būdą (atr. L. Le Blan, Prancūzija).

#### Lietuvoje
Lietuvoje pirmosios muilo dirbtuvės įsteigtos XIX a. pradžioje. 1900 m. ypač daug buvo gaminama skystojo muilo Vilniaus ir Kauno gubernijose (apie 4 000 t). XX a. trečiajame dešimtmetyje įsteigti muilo fabrikai Kaune, Klaipėdoje ir Panevėžyje. 1937 m. pagaminta apie 2 800 tonų. 1979 m. buvo pagaminta apie 22 000 tonų muilo.

## Taip pat skaitykite
* Muilo burbulas
* Muilo medis (*Sapinidus*)

## Šaltiniai

## Nuorodos

* Muilo istorija
Vaivorykštinė vėliava

**Vaivorykštinė vėliava** – vėliava, sudaryta iš septynių vaivorykštės spalvų. Tokio tipo vėliavas daugiausia naudoja įvairios tarptautinės organizacijos, judėjimai, kovojantys už lygybę, taiką ir pan. Šių vėliavų skirtumai yra dizaine, spalvų tonuose bei išdėstyme. Tradicinė schema yra raudona-oranžinė-geltona-žalia-mėlyna-indigo-violetinė (kartais vietoj indigo būna žydra).

Vaivorykštinė vėliava turi senas tradicijas ir paprastai simbolizuoja lygybę, santarvę, taiką, bendradarbiavimą.

## Naudojimas

Plačiausiai naudojamos vaivorykštinės vėliavos:
* Wiphala – Andų indėnų tautų vėliava
* LGBT vėliava – homoseksualų judėjimo (LGBT) vėliava
* Taikos vėliava – Italijos, Graikijos taikos organizacijų vėliava
* Tarptautinio kooperatyvų aljanso vėliava
* Mehero Babos vėliava – Indijos religinio veikėjo Meher Baba judėjimo vėliava
* Lingua Franca Nova vėliava – dirbtinės Lingua Franca Nova kalbos vėliava
* įvairios kitos taikos, antidiskriminacinės organizacijos ir judėjimai

## Galerija


|Inkų imperijos *[[wiphala]]*
Image:Banner of the Qulla Suyu (1979).svg|Aimarų *[[wiphala]]*
Image:Gay flag.svg|LGBT vėliava
Image:Flag of Lingua Franca Nova.svg|Lingua Franca Nova vėliava
Image:Meher Baba's flag.gif|Mehero Babos vėliava
Image:ICA flag.svg|Tarptautinio kooperatyvų aljanso vėliava
Image:Flag of the Jewish Autonomous Oblast.svg|Žydų AS vėliava
Šienas

:: *Apie miestą žr. [[Šienas (Norvegija)]]*.

**Šienas** – nupjauta, išdžiovinta, surinkta žolė, skirta gyvulių (galvijų, arklių, ožkų, avių) šėrimui. Šienu taip pat šeriamos jūros kiaulytės ir triušiai. Šienas šienaujamas pievose, ganyklose, lankose. Paprastai šienaujamas vasaros antroje pusėje, subrendus žoliniams augalams, tuomet džiovinamas saulėje ir gabenamas į laikymo patalpas (klojimus, daržines). Gyvuliai šienu šeriami šiems nebegalint misti šviežia žole (rudenį, žiemą, ankstyvą pavasarį).

Šieną daugiausia sudaro šie augalai: svidrė, motiejukas, dirsė, eraičinas, šunažolė, liucerna, dobilas. Išdžiūvę grūdinių kultūrų stiebai vadinami šiaudais.

Geros mitybinės vertės šienas turi būti gaminamas, nupjaunant žolę optimaliame jų augimo tarpsnyje. Tai dažniausia žolių plaukėjimo ir žydėjimo pradžios vegetacijos tarpsnis, kuomet iš žemės ploto gaunamas didžiausias virškinamų mitybinių medžiagų kiekis. Šieno mitybinė vertė gali labai įvairuoti. Tai priklauso nuo to iš kokių žolių jis pagamintas, kada žolė nupjauta, kokios buvo nupjautos žolės džiovinimo sąlygos ir kokios šieno sandėliavimo sąlygos.

Yra dvi pagrindinės šieno gamybos technologijos: nupjautos žolės džiovinimas iki reikiamo sausųjų medžiagų kiekio lauke ir nupjautos žolės vytinimas iki 60– 70 % sausųjų medžiagų lauke ir baigiant džiovinti daržinėje, naudojant aktyvią ventiliaciją.

* Labai gero šieno požymiai: spalva – žalia ar tamsiai žalia; kvapas – aromatingas, būdingas tos rūšies šienui; pjovimo laikas – ankštinės žolės pjautos kraunant žiedpumpurius arba pradėjusios žydėti (iki 5–10 % augalų), varpinės – plaukėjimo tarpsnio; drėgmė – 17 %, sukama ir lankstoma šieno gniūžtė traška, lūžinėja, šienas šiurkštus.
* Gero šieno požymiai: spalva– šviesiai žalia ar gelsvai žalia; kvapas – aromatingas, būdingas tos rūšies šienui; pjovimo laikas – ankštinės ir varpinės žolės pjautos praėjusios žydėti (25 % visų augalų); drėgnis – apie 17 %, sukama ir lankstoma šieno gniūžtė traška ir lūžta, šienas šiurkštus.
* Vidutinės kokybės šieno požymiai: spalva – gelsvai žalia, žalsvai ruda; kvapas – būdingas šienui, bet ne toks stiprus kaip gero šieno; pjovimo laikas – ankštinės ir varpinės žolės pjautos visiškai sužydėjusios; drėgnis – apie 18–20 %, lankstoma šieno gniūžtė nelūžinėja.
* Blogo šieno požymiai: spalva – šviesiai geltona ar tamsiai ruda; kvapas – nešviežio, pridvisusio šieno; pjovimo laikas – ankštinės ir varpinės žolės pjautos nužydėjusios; drėgnis – didesnis kaip 20 %, lankstomos šieno gniūžtės lapų ir stiebų paviršiuje išsiskiria drėgmė.
* Netinkamo gyvuliams šerti šieno požymiai: spalva – pelenų, tamsiai ruda; kvapas – nemalonus, pelėsių, puvėsių; pjovimo laikas–ankštinės ir varpinės žolės pjautos bet kurio vegetacijos tarpsnio; drėgnis – didesnis kaip 20 %.

## Taip pat skaitykite
* Pašariniai augalai
* Ganykla
Protuberantas

**Protuberantas** – karštos plazmos kilpa arba žiedas, iškilęs virš Saulės paviršiaus. Nors yra manoma, kad protuberantai atsiranda dėl Saulės magnetinio lauko pokyčių, tikrieji energijų virsmai, sukuriantys ir išlaikantys protuberantus, vis dar iki galo neištirti.

## Istorija

Pirmasis išsamus protuberanto aprašymas yra XIV a. Laurentiano kodekse, kuris aprašo 1185 m. gegužės 1 d. Saulės užtemimą. Jie buvo apibūdinti kaip „gyvų žarijų liepsnos pavidalo liežuviai“.

## Šaltiniai
Slavickas

**Slavickas:**

* Giedrius Slavickas – futbolo žaidėjas;
* Sigitas Slavickas – politikas;
* Vaidas Slavickas – futbolo žaidėjas.
Urbšys

**Urbšys:**

* Andrius Urbšys – futbolo žaidėjas;
* Gintautas Urbšys – pedagogas, politikas;
* Juozas Urbšys – karininkas, diplomatas, politikas.
Akmenuotoji Tunguska

**Akmenuotoji Tunguska** (), **Vidurinė Tunguska** (*Средняя Тунгуска*), **Čulakanas** (*Чулакан*) – upė Rusijoje, Sibire, Krasnojarsko krašte (Evenkijoje); Jenisejaus dešinysis intakas. Prasideda Angaros kalvagūbryje. Teka šiaurės vakarų ir vakarų kryptimi per Vidurinio Sibiro plokščiakalnį. Aukštupyje, kur vadinama **Katanga**, teka plačiu ir giliu slėniu. Nuo santakos su Tėtėre slėnis susiaurėja, vagoje atsiranda daug slenksčių. Likus 250 km iki žiočių Akmenuotosios Tunguskos slėnis išplatėja iki 20–23 km, vaga pradeda vingiuoti, skaidosi į daug protakų.

Didžiausi intakai: Tėtėrė, Čunia (dešinieji), Velmo (kairysis).

Upė užšąla nuo spalio pabaigos iki gegužės vidurio. Pavasario potvynis prasideda nuo gegužės pradžios aukštupyje iki liepos pradžios žemupyje. Upė laivuojama mažais laivais nuo Vanavaros (1146 km nuo žiočių), dideliais – nuo Baikito (571&nbsp;km).

1908 m. Aukštutinės Tunguskos baseine įvyko Tunguskos incidentas.

## Šaltiniai
Zodiako šviesa

**Zodiako šviesa** – silpnas dangaus švytėjimas (platus kūgio formos šviesos pluoštas, nukreiptas į Žemę) ties horizontu vakaruose, užgesus vakaro prieblandai, ir rytuose prieš aušrą. Švytėjimas eina per Zodiako žvaigždynus ir platėja Saulės link. Saulei priešingoje ekliptikos dalyje matoma atošvaistė – difuziškai švytinti 10°x30° dydžio dėmė.

Zodiako šviesa kyla dėl Saulės spindulių sklaidos dulkėse, esančiose tarpplanetinėje erdvėje. Vidutinėse platumose ypač ryški sausio – kovo mėnesių vakarais, o rugsėjo – lapkričio mėnesių – rytais. Geriausiai Zodiako šviesa matoma netoli Žemės pusiaujo, nes ten ekliptika su horizontu sudaro didelį kampą.

## Šaltiniai
Haris Poteris (reikšmės)

***[[Haris Poteris]]*** () - britės rašytojos J. K. Rowling fantastinių romanų serija. 

**Haris Poteris** taip pat gali būti:

Knygos:
* Haris Poteris ir Išminties akmuo;
* Haris Poteris ir Paslapčių kambarys;
* Haris Poteris ir Azkabano kalinys;
* Haris Poteris ir Ugnies taurė;
* Haris Poteris ir Fenikso brolija;
* Haris Poteris ir Netikras Princas;
* Haris Poteris ir Mirties relikvijos.

Personažai:
* Haris Poteris (personažas);
* Padaras (Haris Poteris).

Fantastiniai filmai:
* Haris Poteris ir Išminties akmuo (filmas);
* Haris Poteris ir Paslapčių kambarys (filmas);
* Haris Poteris ir Azkabano kalinys (filmas);
* Haris Poteris ir Ugnies taurė (filmas);
* Haris Poteris ir Fenikso brolija (filmas);
* Haris Poteris ir Netikras Princas (filmas);
* Haris Poteris ir Mirties relikvijos. 1 dalis;
* Haris Poteris ir Mirties relikvijos. 2 dalis.

Garso takeliai:
* Haris Poteris ir Išminties akmuo (muzika);
* Haris Poteris ir Paslapčių kambarys (muzika);
* Haris Poteris ir Azkabano kalinys (muzika);
* Haris Poteris ir Mirties relikvijos (muzika).

Video žaidimai:
* Haris Poteris ir Netikras Princas (video žaidimas);
* Haris Poteris ir Mirties relikvijos (video žaidimas).

Taip pat:
* Magiškos būtybės (Haris Poteris);
* Sąrašas:Hario Poterio personažai;
* Sąrašas:Antraeiliai Hario Poterio veikėjai.
Butėnas

**Butėnas:**
* Domas Butėnas – istorikas;
* Dominykas Butėnas – knygnešys;
* Rimantas Butėnas – politikas;
* Vladas Butėnas – žurnalistas, politikas.

Taip pat žiūrėti:
* Būtėnas.
Laisvosios imtynės

**Laisvosios imtynės** – imtynių rūšis, kurioje leidžiami metimai, pervertimai, kojos pakišimas, pakirtimas, leidžiama priešininką griebti už kojų. Draudžiami skausmingi veiksmai, smaugimai. Visiška pergalė pasiekiama priešininką prispaudus ant menčių.

Imtynininkai skirstomi į svorio kategorijas.

Šiuolaikinės laisvosios imtynės susiformavo XIX a. pirmoje pusėje D. Britanijoje ir JAV.

Vyrų laisvosios imtynės į Olimpines žaidynes įtrauktos 1904 m., moterų – 2004 m. Pasaulio čempionatai organizuojami nuo 1951 m., Europos čempionatai – nuo 1928 m.

1912 m. įkurta Tarptautinė imtynių federacija FILA, kurios nariais 1997 m. buvo virš 120 šalių.


Image:Ed Banach wrestles Akira Ohta during the 1984 Summer Olympic 2.jpg|Pradžia
Image:040306-M-7837W-006.jpg|Leidžiama griebti už kojų
Image:Ed Banach wrestles Akira Ohta during the 1984 Summer Olympic.jpg|Veiksmai parteryje
Image:Army.mil-2007-10-22-150857.jpg|Bandoma pasiruošti pervertimui
Image:FreestyleWrestling2.jpg|...
Image:040307-M-7837W-014.jpg|...


## Nuorodos
* Apie Lietuvos imtynių federaciją 
* Taisyklės
Marių kalba

**Marių kalba** (mariškai – *марий йылме*) – finougrų kalba, kuria šneka dauguma Marijos (Rusijos autonominės respublikos) gyventojų ir už Marijos ribų gyvenantys etniniai mariai.

Skirstoma į dvi tarmes:
* rytų marių tarmė [mhr]
* vakarų marių tarmė [mrj]

## Abėcėlė

## Nuorodos
*
Moldavijos futbolo taurė

**Moldavijos futbolo taurė** () – pagrindinis Moldavijos futbolo atkrintamųjų varžybų turnyras. Čia dalyvauja ~40 komandų – visos iš 1–3 pakopų. Finalo rungtynės vyksta Kišiniove. Taurės laimėtojas patenka į UEFA konferencijų lygą.

## Istorija

Rengiamas nuo 1992 m. – iki tol sovietmečiu vykdavo Moldavijos TSR futbolo taurės varžybos.

## Titulai

Iš viso 1992–2024 m. Moldavijos taurę yra laimėję 11 klubų, tarp jų daugiausia – „Sheriff“ (12 titulų).

|-
| Sheriff Tiraspol || 12 || 1999, 2001, 2002, 2006, 2008, 2009, 2010, 2015, 2017, 2019, 2022, 2023
|-
| Zimbru Chisinau || 6 || 1997, 1998, 2003, 2004, 2007, 2014
|-
| Tiligul-Tiras Tiraspol || 3 || 1993, 1994, 1995
|-
| FC Tiraspol || 3 || 1996, 2000, 2013
|-
| Milsami Orhei || 2 || 2012, 2018
|-
| Petrocub Hincesti || 2 || 2020, 2024
|-
| Nistru Otaci || 1 || 2005
|-
| Sfintul Gheorghe Suruceni || 1 || 2021
|-
| FC Balti || 1 || 2016
|-
| Bugeac Comrat || 1 || 1992
|-
| Iskra-Stal Ribnita || 1 || 2011
|}

## Finalai

|-
|  || Bugeac Comrat || Tiligul Tiraspol || 5-0
|-
|  || Tiligul Tiraspol || Dinamo Chisinau || 1-0
|-
|  || Tiligul Tiraspol || Nistru Otaci || 1-0 (prat.)
|-
|  || Tiligul Tiraspol || Zimbru Chisinau || 1-0
|-
|  || Constructorul Chisinau || Tiligul Tiraspol || 2-1
|-
|  || Zimbru Chisinau || Nistru Otaci || 0-0 (baud. 7-6)
|-
|  || Zimbru Chisinau || Constructorul Chisinau || 1-0
|-
|  || Sheriff Tiraspol || Constructorul Chisinau || 2-1 (prat.)
|-
|  || Constructorul Chisinau || Zimbru Chisinau || 1-0
|-
|  || Sheriff Tiraspol || Nistru Otaci || 0-0 (baud. 5-4)
|-
|  || Sheriff Tiraspol || Nistru Otaci || 3-2 (prat.)
|-
|  || Zimbru Chisinau || Nistru Otaci || 0-0 (baud. 4-2)
|-
|  || Zimbru Chisinau || Sheriff Tiraspol || 2-1
|-
|  || Nistru Otaci || Dacia Chisinau || 1-0
|-
|  || Sheriff Tiraspol || Nistru Otaci || 2-0
|-
|  || Zimbru Chisinau || Nistru Otaci || 1-0
|-
|  || Sheriff Tiraspol || Nistru Otaci || 1-0
|-
|  || Sheriff Tiraspol || Dacia Chisinau || 2-0
|-
|  || Sheriff Tiraspol || Dacia Chisinau || 2-0
|-
|  || Iskra-Stal Ribnita || Olimpia Balti || 2-1
|-
|  || FC Milsami || CSCA-Rapid Chișinău || 0-0 (prat. 5-3)
|-
|  || FC Tiraspol || Veris Chisinau || 2-2 (baud. 4-2)
|-
|  || Zimbru Chișinău || Sheriff Tiraspol || 3-1
|-
|  || Sheriff Tiraspol || Dacia Chișinău || 3-2 (prat.)
|-
|  || Zaria Balti || FC Milsami || 1-0 (prat.)
|-
|  || Sheriff Tiraspol || Zaria Balti || 5-0
|-
|  || FC Milsami || Zimbru Chișinău || 2-0 (prat.)
|-
|  || Sheriff Tiraspol || Sfîntul Gheorghe Suruceni || 1-0
|-
|  || Petrocub Hîncești || Sfintul Gheorghe Suruceni || 0-0 (baud. 5-3)
|-
|  || Sfîntul Gheorghe Suruceni || Sheriff Tiraspol || 0-0 (baud. 3-2)
|-
|  || Sheriff Tiraspol || Sfîntul Gheorghe Suruceni || 1-0
|-
|  || Sheriff Tiraspol || FC Balti || 0-0 (baud. 7-6)
|-
|  || Petrocub Hincesti || Zimbru Chisinau || 3-1
|}

## Nuorodos
* 
* Moldova - List of Cup Winners (Rsssf.org)
* Samtlige pokalfinaler fra Moldova (Foot.dk)
* Moldova Cupa (Soccerway.com)
ULIM Chișinău

**Kišiniovo ULIM** – buvęs Moldavijos futbolo klubas iš Kišiniovo.

## Istorija
Klubas įkurtas 1992 m. Codru Călăraşi.

Iki 1998 m. žaidė Kelerašyje.

2002 m. komanda buvo išformuota.

## Pasiekimai

## Sezonai

|}

## Išnašos

## Nuorodos
*
FC Torentul Chișinău

**Kišiniovo „Torentul“** – buvęs Moldavijos futbolo klubas iš Kišiniovo. Žaidė , bet 1996 m. iš varžybų pasitraukė.

## Istorija
Kitados rungtyniavo aukščiausioje šalies lygoje. Penkis sezonus žaidė stipriausiame divizione. 1995 m. išformuota komanda, o klubas likviduotas.

## Pasiekimai

## Sezonai

|}

## Išnašos

## Nuorodos
*
CF Univer Comrat

**Komrato „Univer“** – Moldavijos futbolo klubas iš Komrato (Gagaūzija).

## Istorija
*Universitatea Comrat (1996–2003)
*Gagauziya Comrat (2003–2015)
*Gagauziya-Oguzsport (2015–2016)
*CF Oguzport(2021–2022)
*Univer-Oguzsport(2022–2023)
*Univer Comrat(2023-)

## Pasiekimai

## Sezonai

|}

## Išnašos

## Nuorodos
* SOCCERWAY
Imtynės

**Imtynės** – fizinis susirėmimas tarp dviejų neginkluotų žmonių, siekiant įgyti pranašumą prieš priešininką, sukaustyti jo judesius, priversti pasiduoti. Imtynėse nenaudojami smūgiai, o naudojami metimai, užlaužimai, skausmingi veiksmai, smaugimas. Konkrečiose imtynių rūšyse gali būti draudžiami tam tikri veiksmai (pvz., laisvosiose imtynėse draudžiamas smaugimas ir skausmingi veiksmai).

Imtynės priskiriamos kovos menams, kadangi jos nesunkiai pritaikomos kovinėms situacijoms priešininkui įveikti. Sportinėse imtynėse stengiamasi kiek įmanoma išvengti priešininko sužalojimo, tuo tarpu kovinėse atvirkščiai – siekiama kuo efektyviau sužaloti ar užmušti priešininką. Kovinėse imtynėse yra veiksmų grupės, kurios skirtos apsiginti nuo priešininkų, ginkluotų peiliais, pistoletais ir pan. ginklais, ir juos atakuoti.

Daugelis tautų turi savo nacionalines imtynių formas. Imtynės nuo pat pradžių įėjo į olimpines sporto šakas.

## Tarptautinės imtynės
* *[[graikų-romėnų imtynės]]*, dar žinomos kaip *klasikinės imtynės* – draužiama griebti priešininką žemiau juosmens, kišti koją ar pakirsti koja, skausmingi veiksmai, smaugimas, griebimas už aprangos.
* *[[laisvosios imtynės]]* – draudžiami skausmingi veiksmai, smaugimas, griebimas už aprangos.
* *[[sambo]]* – draudžiami smaugimo veiksmai.
* *[[dziudo]]* – draudžiami griebimai už kojų ir skausmingi veiksmai kojoms.

## Nacionalinės imtynės
Daug tautų turi savus imtynių variantus, kurie paprastai būna susiję su šių tautų karine praeitimi. Pvz.:
* Lietuva - *[[ristynės]]*
* Islandija – *[[glima]]*
* Tuva – *churešas*
* Šveicarija – *švingenas*
* Sardinija – *strumpa*
* Moldova – *trinta*
* Japonija – *[[sumo]]*
* Uzbekija – *[[kurašas]]*
* Gruzija – *[[čidaoba]]*
* ir kt.

## Naujienų portalai

www.wrestlingas.lt
FC Moldova Boroseni

**Borosenio „Moldova“** – buvęs Moldavijos futbolo klubas iš Borosenio.

## Istorija
Klubas įkurtas 1991 m. Išformuota komanda 1994 m.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
Nyca

**Nyca** () – gyvenvietė Latvijos pietvakariuose, Pietų Kuršo savivaldybėje, netoli Baltijos jūros. Valsčiaus centras. Yra kultūros namai, apylinkė, biblioteka, ambulatorija, viešbutis, kavinė, parkas. 2009–2021 m. buvo Nycos savivaldybės administracinis centras.

## Nuorodos
* Nycos svetainė
Kutubšachai

**Kutubšachai** () – vieno iš Pietų Indijos Dekano sultonatų, Golkondos valdovų sultonų dinastija, valdžiusi 1518-1687 m.

## Istorija
Turkmėnų kilmės musulmonai, visi dinastijos atstovai vadinosi *Kutubšachais*. Pradininkas – iš dabartinės Turkmėnijos su keliais bendražygiais į Bahmanidų sultonatą nuvykęs ir sultono Machmudšacho karvedžiu tapęs Kuli Kutub Mulkas. Jis nukariavo Golkondą Dekano pusiasalio rytuose ir tapo jos valdytoju. Jo sostine tapo Heiderabadas.

1518 m., suirus Bahmanidų sultonatui, Kuli Kutbl Mulkas paskelbė Golkondą nepriklausomu sultonatu ir ėmė tituluotis *Kutubšachu*. Valdant Kutubšachams Golkondoje klestėjo mokslas, kultūra, architektūra. 1687 m. Dekano sultonatus nukariavo Didžiųjų Mogolų imperija, ir Kutbšachai žlugo.

## Kutubšachai

## Šaltiniai
Lietuvos savivaldybės

**[[Lietuva|Lietuvos]] savivaldybės** – pagrindinis administracinis-teritorinis vienetas Lietuvoje. Po Nepriklausomybės atgavimo savivaldybės įsteigtos 1995 m., 1999 m. atlikta Lietuvos savivaldybių reforma, po kurios nusistovėjo 60 savivaldybių:

## Nuorodos
* Lietuvos savivaldybių asociacija
Kvapas

**Kvapas** – lakios cheminės medžiagos, kurias uoslės organais gali pajusti gyvūnai.

Kvapai gali būti malonūs ir nemalonūs (nemalonus kvapas dažnai vadinamas dvoku, smarve).

Kvapas padeda gyvūnams įvertinti tam tikro objekto cheminę sudėtį, susirasti maisto ir įvertinti jo kokybę, bendrauti tarpusavyje. Dalis gyvūnų kvapais pasižymi savo teritoriją. Nemažai gyvūnų kvapų pagalba susiranda partnerį poravimosi metu – patinai dažnai turi gerą uoslę ir užuodžia poruotis pasirengusią patelę iš toli. Tai būdinga įvairiems gyvūnams, pavyzdžiui, vabzdžiams, žinduoliams.

Žmonių uoslė sąlyginai silpna. Tikriausiai ji susilpnėjo žmonių protėviams ėmus gyventi atvirose vietose, kur svarbesne funkcija tapo rega ir bendravimas garsais.

Žmonės mėgsta ne tik tuos kvapus, kurie jiems turi praktinę reikšmę (pavyzdžiui, maisto), bet ir susijusius su estetika (gėlių, kvepalų) kvapus.
Afroeurazija

**Afroeurazija**, **Eurafrazija** – Euraziją (Europa ir Azija) ir Afriką apimanti pasaulio dalis, „žemynas“. Šioje pasaulio dalyje – 85 % pasaulio gyventojų (apie 5,7 mlrd.).

Euraziją nuo Afrikos skiria Sueco kanalas. Pagal kultūros, istorijos kriterijus Afroeurazija dalijama į Euraziją-Šiaurės Afriką ir Užsachario Afriką. Pagrindinė Afroeurazijos dalis (be salų) yra vadinama *Pasaulio sala*. Afrikos, Azijos ir Europos žemynai su juos supančiomis salomis – *[[Senasis pasaulis|Senuoju pasauliu]]*.

Afroeurazijos žemynai, regionai:

## Nuorodos
Kordobos kalifatas

**Kordobos kalifatas** (, kitaip **Kordobos valstybė**, 756–929 m. – **Kordobos emyratas**) – musulmonų valstybė Pirėnų pusiasalyje, gyvavusi 929–1031 m. Sostinė – Kordoba. Ją valdė Omejadų dinastijos atšaka, vadinama Kordobos Omejadais.

## Istorija
Atsirado iš 756–929 m. gyvavusio **Kordobos emyrato**, kurį įkūrė Abd ar Rachmanas I valdovui iš Omejadų dinastijos Abd ar Rachmanui III pasiskelbus kalifu. Apėmė Pirėnų pusiasalio didžiąją dalį, pusiasalio šiaurėje buvo įsikūrusios krikščionių valstybės Astūrija ir Navara.

## Visuomenė
Kordobos kalifato visuomenės daugumą sudarė musulmonai arabai, berberai ir krikščionys. Musulmonų diduma atsikėlė VIII a. kaip užkariautojai. Vietos gyventojai ispanoromėnai, vestgotai, daugiausia buvo krikščionys, dalis jų priėmė islamą. Vergai daugiausia buvo įvežami iš Afrikos ir Europos. Daugelis jų čia gaudavo laisvę. Arabų laikais pusiasalyje apsigyveno žydų, jie dažniausiai vertėsi amatais ir prekyba. Žydai ir krikščionys turėjo religinę autonomiją, bet patyrė didelę arabų kultūros įtaką.

Kalifate plėtojosi miestai, amatai, prekyba. Plito naujos žemės ūkio kultūros (ryžiai), technika (drėkinamoji žemdirbystė). Plėtojosi astronomija, istoriografija, literatūra, matematika, medicina. Kordobos kalifatas buvo viena labiausiai išsivysčiusių to meto Europos valstybių. Tačiau religinė ir etninė nesantaika, diduomenės maištai, nuolatiniai karai su krikščionimis silpnino valstybę.

## Santvarka

Kordobos kalifatas buvo centralizuota Rytų tipo despotija. Administracijai dažniausiai vadovavo chadžibai (kamerherai), pagal reikšmingumą pirmieji po kalifų. Kordobos kalifatas dažnai kariavo su krikščioniškomis pusiasalio valstybėmis (Rekonkista). Žymiausi valdovai: Abd ar Rachmanas III (912–961 m.), Hakamas II (961–976 m.).

1009 m. prieš kalifą Hišamą II sukilus jo sūnui, valstybėje prasidėjo kovų dėl valdžios ir suiručių laikotarpis. Sostą užimdavo tai vienas, tai kitas valdančiosios dinastijos narys. XI a. pradžioje Kordobos kalifatas pamažu suskilo į keletą mažų valstybių.

## Kordobos valdovai

### Emyrai (756–929)
* Abd ar Rachmanas I – 756–788 m.
* Hišamas I – 788–796 m.
* Hakamas I – 796–822 m.
* Abd ar Rachmanas II – 822–852 m.
* Muchamedas I ibn Abd ar Rachmanas – 852–886 m.
* Munzyras – 886–888 m.
* Abdalachas ibn Muchamedas – 888–912 m.
* Abd ar Rachmanas III – 912–929 m., kalifas 929–961 m.

### Kalifai (929–1031)
* Hakamas II – 961–976 m.
* Hišamas II – 976–1009 m., 1010-1013 m.
* Muchamedas II ibn Hišamas – 1009 m.
* Suleimanas ibn Hakamas – 1009–1010 m., 1013–1016 m.
* Abd ar Rachmanas IV – 1018 m.
* Abd ar Rachmanas V – 1023–1024 m.
* Muchamedas III Abd ar Rachmanas – 1024–1025 m.
* Hišamas III – 1027–1031 m.

## Šaltiniai
Montrė

**Montrė** () – kurortinis miestelis Šveicarijoje, Vo kantone, Ženevos ežero šiaurės rytinėje pakrantėje. Miestelyje gyvena apie 23 tūkst gyventojų. Montrė žymus savo ištaigingais viešbučiais, kasmetiniais džiazo festivaliais ir kazino, kuris išgarsėjo po 1971 m. gaisro per Franko Zapos koncertą. Gaisras įkvėpė grupę Deep Purple sukurti dainą „Smoke on the Water“.

Montrė yra gyvenę daugelis įžymių meno žmonių, tarp kurių žymiausi – Fredis Merkuris ir Vladimiras Nabokovas.

Netoliese yra Šiljono pilis, kuri minima Lordo Bairono poemoje „Šiljono pilies belaisvis“.

Montrė, kazino pastate, buvo įsikūrusi Queen studija, kurioje Fredis Merkuris įrašė savo paskutines dainas, tuo metu jau sunkiai sirgdamas. Šią nedidelę studija Queen įsigijo dar 1979 m. Dabar ten įrengtas muziejus, kurio lankymas nemokamas.

## Šaltiniai
Kotromaničiai

**Kotromaničiai** (, ) – vidurinių amžių Bosnijos banų (kunigaikščių) ir karalių dinastija, valdžiusi 1250-1463 m.

## Istorija
Pavadinta vieno pirmųjų banų *Stepono Kotromano* vardu. Tvrtkas I 1377 m. karūnavosi Serbijos ir Bosnijos karaliumi, o 1390 m. pasiskelbė ir Dalmatijos bei Kroatijos karaliumi. Po jo mirties dėl dinastinių kovų ir agresyvios Vengrijos bei Turkijos politikos Kotromaničių valdžia silpo.

Paskutinis Kotromaničius Steponas Tomaševičius pralaimėjo Turkijos sultonui Mehmedui II, buvo paimtas į nelaisvę ir nužudytas, Bosnija tapo Osmanų imperijos valda.

## Kotromaničiai
**Banai**

* Prijezda I – 1250-1287 m.
* Prijezda II – 1287-1290 m.
* Steponas I Kotromanas – 1287-1299 m.
* Steponas II Kotromaničius – 1322-1353 m.

**Karaliai**
* Tvrtkas I – 1353-1391 m. (karalius nuo 1377 m.)
* Steponas Dabiša – 1391-1395 m.
* Jelena Gruba – 1395-1398 m.
* Steponas Ostoja – 1398-1404 m. ir 1409-1418 m.
* Tvrtkas II – 1404–1409 m. ir 1420-1443 m.
* Steponas Ostojičius – 1418-1421 m.
* Steponas Tomašas – 1443-1461 m.
* Steponas Tomaševičius – 1461-1463 m.

## Šaltiniai
Bragansos

**Bragansos** arba **Karališkieji Bragansos namai** () – 1640-1853 m. Portugalijos ir Algarvės karalių ir 1822-1889 m. Brazilijos imperatorių dinastija.

## Istorija
Pradininkas Avisų dinastijos Bragansos kunigaikštis Jonas II (Portugalijos karalius Jonas IV), 1640 m. išsivadavęs iš Ispanijos karaliaus Pilypo IV vasalinės priklausomybės, trukusios nuo 1580 m.

1807 m. Napoleonui I paskelbus Portugalijos sostą esant laisvą Jonas VI perkėlė karaliaus dvarą į Braziliją. 1822 m. grįždamas į Portugaliją Brazilijoje paliko vyriausiąjį sūnų Petrą, kuris Brazilijai paskelbus nepriklausomybę tapo imperatoriumi Petru I. 1853 m. mirus Marijai II Portugaliją valdė jos ir Saksų-Koburgų-Gotų kunigaikščio Ferdinando sūnūs Petras V (1853–1861 m.) ir Liudvikas (1861–1889 m.), vaikaitis Karolis (1889–1908 m.) ir provaikaitis Emanuelis II (1908–1910 m.), išsaugoję Bragansų vardą (Koburgų-Bragansų linija).

1911 m. birželio 19 Konstitucinė Asamblėja panaikino monarchiją, visa Bragansų giminė iš Portugalijos buvo išvyta. 1889 m. Braziliją paskelbus respublika, buvo išvytas buvęs Brazilijos imperatorius Petras II, kuris 1891 m. emigracijoje mirė ir baigėsi braziliškosios Bragansų dinastijos vyriškoji linija.

## Bragansos

## Šaltiniai
Asegajus

**Asegajus** ( ar *assagai*) – lengva svaidoma medinė ietis su geležiniu antgaliu.

Žodis *asegajus* atėjo per sen.  bei sen. , per  iš berberų *zaġāya* 'ietis'.

Europoje naudoti Pirėnų pusiasalyje, spėjama, dėl berberų iš Šiaurės Afrikos įtakos. Tarp krikščionių asegajai paplito rekonkistos metu ir buvo naudojami iki vėlyvųjų viduramžių. XIV a. asegajai buvo populiarus ir efektyvus katalonų samdinių, vadintų *almogaverais*, veikusių pietų Europoje ir Levante, ginklas.

Asegajai plačiai naudoti ir visoje Afrikoje, buvo vienas paprasčiausių ir populiariausių ginklų. Puikiu asegajų valdymu garsėjo zulai (zulusai) ir *Nguni* gentis Pietų Afrikoje. Zulusai modifikavo asegajų ir sukūrė iklvą – sutrumpintą masyvų asegajų, naudotą panašiai kaip romėnų gladijus.
Drėkinimas

**Drėkinimas** (***irigacija***) – dirbtinis vandens tiekimas, skirtas drėkinti auginamoms žemės ūkio kultūroms. Drėkinimas taikomas sausringose srityse, kuriose tam tikru metų laiku yra kritulių stygius. Drėkinimas yra labai svarbi žemdirbystės dalis, leidžianti našiai auginti kultūras esant dirvos drėgmės stygiui.

Pirmosios drėkinamosios sistemos atsirado dar Mesopotamijoje ir Senovės Egipte 6 tūkst. pr. m. e. Taip pat senovės Peru 3-4 tūkst. pr. m. e. drėkinamieji kanalai iš kalnų ledynų tiekė vandenį sausringoms pakrantėms. Vėliau sudėtingos vandens tiekimo sistemos įrengtos senovės Indijoje, Kinijoje, Persijoje.

Šiais laikais naudojamos sudėtingos drėkinimo sistemos, automatiškai aprūpinančios augalus vandeniu ir taupiai naudojančios vandens išteklius. Drėkinimo reikmėms kasami drėkinimo kanalai, tvenkiamos vandens saugyklos (tvenkiniai), įrengiami arteziniai šuliniai.
Avenged Sevenfold

**Avenged Sevenfold**, dar vadinama **A7X** – amerikiečių roko ir heavy metal grupė. Grupę sudaro M. Shadows, Zacky Vengeance, Synyster Gates, Johnny Christ ir Brooks Wackerman.

## Istorija
Grupė susikūrė 1999 m. Pirmasis Avenged Sevenfold albumas buvo pavadintas „Sounding the Seventh Trumpet“ ir buvo įrašytas, kai grupės vaikinams buvo vos po 18 metų. Po to sekė „Waking the Fallen“, kuris susilaukė labai gerų atsiliepimų iš *[[Rolling Stone]]* žurnalo.

2005 m. birželio 7 d. pasirodė kitas grupės albumas „City of Evil“, kuris apibūdinamas kaip *metalcore*, arba daugiau kaip *hard rock*, įkvėptas tokių grupių kaip Pantera, Metallica, The Misfits ir Guns N' Roses.

Nors juos priskiria metal, metalcore ir hard rock stiliams, pati grupė save įvardina kaip metal/hardcore atstovus.

## Grupės pavadinimo istorija
Grupės pavadinimas yra kildinamas iš Biblijos, istorijos apie Kainą ir Abelį, kurioje Kainas yra nubaustas gyventi amžinai vienas ir atskirtas. Bet kuris, padėjęs Kainui jį nužudydamas, būtų *Avenged sevenfold*, t. y., jam būtų atkeršijama septynis kartus blogiau nei Kainui.

## Grupės nariai

### Dabartiniai

* M. Shadows
* Zacky Vengeance
* Synyster Gates
* Johnny Christ
* Brooks Wackerman

### Buvę
* Deamon Ash
* Justin Sane
* Matt Wendt
* The Rev
* Arin Ilejay

## Diskografija
* 2001: *[[Sounding the Seventh Trumpet]]* (perleistas 2002 m.)
* 2003: *[[Waking the Fallen]]*
* 2005: *[[City of Evil]]*
* 2007: *[[Avenged Sevenfold (albumas)|Avenged Sevenfold]]*
* 2010: *[[Nightmare]]*
* 2013: *[[Hail to the King]]*
* 2016: *[[The Stage (albumas)|The Stage]]*
* 2023: *[[Life Is but a Dream...]]*

## Nuorodos
* AvengedSevenfold.com
*
Liūto tripletas

**Liūto tripletas** – galaktikų grupė už 35 milijonų šviesmečių, Liūto žvaigždyne. Šioje galaktikų grupėje yra spiralinės galaktikos Mesjė 65, Mesjė 66 ir NGC 3628.

## Išnašos
Kapris

**Kapris** () – Italijos sala, esanti tarp Neapolio ir Salerno įlankų. Salos pavadinimas kilęs iš graikų kalbos žodžio *Capros*, reiškiančio *šernas*. Sala užima 10,4 km² plotą. Daugiausia susidariusi iš klinčių. Aukštuose uolėtuose krantuose gausu karstinių darinių: arkų, urvų, uolų. Aukščiausias salos kalnas Solaro (*Solaro*) yra 589 m aukščio.

Saloje yra du miestai – Kapris (7278 gyventojų) ir Anakapris (6240 gyv.). Kapri sala pasižymi itin gausia augmenija – viso auga apie 800 rūšių augalų. Citrusų ir vynuogių derlius saloje nuimamas triskart per metus. Iš gėlių, auginamų saloje, gaminami įvairūs kvepalai.

Iš lankytinų vietų iškiriamas Laikrodžių bokštas, Šv. Stepono bažnyčia, Augusto sodai, Faralijonių uolos, Šv. Jokūbo kartūzų vienuolynas, Šv. Mykolo bažnyčia, San Mikelės vila, Žydroji grota ir kiti objektai.

## Istorija

29 m. pr. mūsų erą imperatorius Augustas, sužavėtas Kaprio salos grožio, iškeitė ją į Iskjos salą. Tuo metu saloje iškilo daug vilų. Imperatorius Tiberijus pastatydino saloje 12 vilų, paaukotų 12-ai Olimpo dievų. 27-37 m. imperijai jis vadovavo gyvendamas vienoje iš garsiausių vilų – Jupiterio viloje (*villa Jovis*). Žlugus Romos imperijai, salos valdovai keitė vieni kitus: ji priklausė langobardams, normanams, Neapolio ir Ispanijos karaliams, prancūzams. Salą dažnai sudrebindavo saracėnų ir turkų antpuoliai. 1860 m. Kaprio sala įėjo į Italijos karalystę.

## Galerija


Vaizdas:Faralijoniu uolos (Kapri).JPG|Klifinės pakrantės uolos faraljonai
File:Via Krupp - Capri.jpg|Vaizdas iš Augusto sodų
Vaizdas:Capri harbour from Anacapri 2013.jpg|Salos uostas
Wyspa Capri.JPG|Kaprio salos uolos
Isla de Capri - panoramio (2).jpg|Reginys į Kaprio salą nuo žemyno


## Šaltiniai
Šiluvos herbas

**Šiluvos herbas** – pagrindinis Šiluvos miestelio ir Šiluvos seniūnijos (Raseinių rajono savivaldybė) heraldinis simbolis.

## Aprašas

Mėlyno skydo lauko viduryje pakeltas auksinis spindulys. Jame vaizduojama ant juodo akmens stovinti Švč. Mergelė Marija su kūdikėliu Jėzumi ant rankų. Abiejų kūnas natūralios spalvos. Marijos plaukai rudi, marškiniai raudoni su sidabriniu antsiuvu apačioje, apsiaustas mėlynas. Kūdikėlio plaukai ir marškiniai sidabriniai, nimbas auksinis.

## Simbolika

Herbas vaizduoja Švč. Mergelės Marijos apsireiškimo ant akmens siužetą.

## Istorija

Herbas Lietuvos Prezidento dekretu Nr. 1676 patvirtintas 2002 m. vasario 19 d. Herbas pašventintas rugpjūčio 10 d. Herbo etaloną sukūrė dailininkas Arvydas Každailis.

## Šaltiniai
Džeimso Vebo kosminis teleskopas

**Džeimso Vebo kosminis teleskopas** (**NGST [[teleskopas]]**) – didelis infraraudonųjų spindulių kosminis teleskopas.

## Istorija
NASA planuotas paleisti 2019 m., dėl techninių trukdžių startas atidėtas. 2021 m. gruodžio 25 d. pakeltas į kosmosą. 

Planuojama, kad šis NASA, Europos kosmoso agentūros ir Kanados kosmoso agentūros teleskopas pakeis Hablo kosminį teleskopą.  Jo kurio galimybes viršyja 3 kartus.

Pavadintas buvusio NASA vadovo garbei. Turi didelį 6,5 metrų skersmens veidrodį ir teniso aikštelės dydžio skydą nuo Saulės. Iškeltas į orbitą, kuri yra ~1,5 mln. km nuo Žemės.

Teleskopu tiriamos ankstyvojoje Visatoje susiformavusias pirmąsias žvaigždes ir galaktikas. NGST galės matyti kiaurai dulkių debesis. Taip bus galima stebėti žvaigždes su besiformuojančiomis planetų sistemomis, panašiomis į Saulės sistemą. NGST sudedamosios dalys kuriamos taip, kad galėtų dirbti pirmiausia infraraudonųjų spindulių srityje, taip pat kai kuriomis sąlygomis − regimojoje srityje.

2022 m. sausio 9 d. teleskopas išskleidė veidrodžius bei įrangą, pasiruošė moksliniams tyrimams. Planuota, kad teleskopas pirmąsias nuotraukas atsiųs po 5 mėnesių.

2022 m. liepos 11 d. paviešinta pirma padaryta nuotrauka. Joje užfiksuotas 4,6 milijardų metų galaktikų spiečius SMACS 0723.

## Galerija

Ariane 5 with James Webb Space Telescope Prelaunch (NHQ202112230012).jpg|alt=JWST and Ariane 5 Rollout|Ariane 5 raketa ir teleskopas prieš pakilimą
James Webb Space Telescope Launch.jpg|alt=Ariane 5 moments after lift-off|Ariane 5 raketa pakilimo metu
JWST as seen from the ESC-D Cryotechnic upper stage.png|alt=JWST as seen from the ESC-D Cryotechnic upper stage|Teleskopas atsiskyrimo nuo antros raketos pakopos metu, 29 minutės po pakilimo.
Webb's First Deep Field.tif|alt=JWST and Ariane 5 Rollout|Pirmoji teleskopu atlikta nuotrauka
NASA’s Webb Reveals Cosmic Cliffs, Glittering Landscape of Star Birth.jpg|Laivo Kilio žvaigždyno nuotrauka
Webb’s Jupiter Images Showcase Auroras, Hazes - 52303461859.png|Infraraudonųjų spindulių Jupiterio nuotrauka


## Šaltiniai

## Nuorodos
* Teleskopo svetainė
* NASA misijos svetainė
Burbonai

**Burbonai** (, , ) – viena žymiausių Europos valdovų dinastijų, su pertraukomis 1589–1792 m., 1814–1815 m., 1815–1848 m. valdžiusi Prancūziją, 1700–1808 m., 1814–1868 m., 1874–1931 m. ir nuo 1975 m. Ispaniją, 1735–1805 m., 1814–1860 m. Neapolio ir Abiejų Sicilijų karalystes, taip pat 1748–1808 m., 1847–1859 m. Parmos ir Pjačencos hercogystę.

## Istorija

Kilusi iš Kapetų dinastijos šakos. Dinastijos pradininkas Klermono kunigaikštis Robertas Kapetas (1256–1317 m.)

Prancūzijos Burbonų dinastijos pradininkas – Henrikas IV. Burbonai buvo nuversti 1792 m. per Prancūzijos revoliuciją, Liudvikas XVI 1793 m. giljotinuotas. 1814 m. ir 1815 m. Burbonų valdžią pakartotinai atkūrė antinapoleoniškoji koalicija. Po 1830 m. Liepos revoliucijos karaliumi tapo Burbonų dinastijos jaunesniosios atšakos atstovas Liudvikas Pilypas, nuverstas per 1848 m. revoliuciją.

Ispanijos Burbonų dinastijos pradininkas – Prancūzijos karaliaus Liudviko XIV vaikaitis Pilypas V. Burbonai Ispaniją valdė iki 1931 m. revoliucijos. Nuo 2014 m. valdo Jono Karolio sūnus Pilypas VI Burbonas.

Ispanijos karaliaus Pilypo V sūnūs 1735 m. pradėjo valdyti Neapolio karalystę ir 1748 m. – Parmos ir Pjačencos hercogystę. Šių Burbonų dinastijos atšakų valdovai buvo nuversti 1859–1860 m. Italijos suvienijimo metu.

## Burbonai

## Šaltiniai
Pečiora

::*Apie miestą [[Komija|Komijoje]] žr. [[Pečiora (miestas)]]*

**Pečiora** (, , ) – upė Rusijoje, europinės dalies šiaurės rytuose, Komijoje ir Nencų apygardoje. 

Prasideda Šiauriniame Urale, pradžioje teka kalnais į vakarus. Vėliau teka į šiaurę Pečioros žemuma. Daro lankstą aptekėdama Didžiažemės Tundros aukštumą. Likus 130 km iki žiočių Pečiora išsiskaido į dvi atšakas – Didžiąją ir Mažąją Pečiorą. Žemupyje sudaro iki 45 km pločio deltą. Įteka į Barenco jūros Pečioros įlanką.

Didžiausi intakai:
* dešinieji – Ilyčius, Ščiugoras, Usa, Šapkina;
* kairieji – Lemju, Kožva, Ižma, Pižma, Cilma, Sula.

Mityba mišri, daugiausia sniego. Upė užšalusi nuo spalio pabaigos iki gegužės. Pavasarį patvinsta, vasarą būdingi dažni poplūdžiai. Laivuojama nuo Ust Unjos, jūrų laivais – nuo Narjan Maro. Žvejyba (atlantinė lašiša, sykai, seliava). Upės baseine yra akmens anglių, gamtinių dujų, naftos telkiniai. Plukdoma mediena. Prie Pečioros įsikūrę Pečioros ir Narjan Maro miestai.

Upėvardis kildinamas iš nencų kalbos žodžių *pe* – „miško“ ir *chora* – „gyventojas“.


Печоро-Илычский заповедник. Верховья Печоры и гора Медвежий камень.jpg|Pečioros aukštupys Pečioros–Ilyčiaus rezervate
Pechora-en.svg|Pečioros baseinas
Нарьян Мар - panoramio.jpg|Pečiora prie Narjan Maro


## Šaltiniai
Burdžiai

**Burdžiai** (المماليك البرجية) – Egiptą 1382-1517 m. valdžiusi kaukaziečių kilmės mameliukų sultonų dinastija.

## Istorija
Pavadinimas kilo nuo Kairo tvirtovės, kurioje buvo mameliukų įgula (arab. *burdž* – 'bokštas'). Dinastiją pradėjo Barkukas, mameliukų bėjų išrinktas sultonu. 1426 m. Burdžių vasalu tapo Kipras. XV a. jie slopino Sirijos emyrų sukilimus.

Žymiausi Burdžių sultonai: Barsbėjus (valdė 1422-1438 m.), Kansuchas Guris (1501-1516 m., žuvo Chalebo mūšyje su Turkijos sultono Salimo I kariuomene). Burdžius nuvertė 1516-1517 m. Egiptą nukariavę turkai.

## Burdžiai

* Zachiras Seifaddinas Barkukas – 1390-1399 m.;
* Nasiras Nasiraddinas Faradžas – 1399-1405 m.;
* Mansuras Izaddinas Abd al Azizas – 1405-1406 m.;
* Nasiras Nasiraddinas Faradžas – 1406-1412 m.;
* Muajadas Šeichas – 1412-1421 m.;
* Salichas Nasiraddinas Muchamedas – 1421-1422 m.;
* Ašrafas Seifaddinas Barsbėjus – 1422-1438 m.;
* Zachiras Seifaddinas Čakmakas – 1438-1453 m.;
* Ašrafas Seifaddinas Inalas – 1453-1461 m.;
* Zachiras Seifaddinas Chuškadamas – 1461-1467 m.;
* Zachiras Timurbuga – 1467-1468 m.;
* Ašrafas Seifaddinas Kaitbėjus – 1468-1496 m.;
* Nasiras Muchamedas – 1496-1498 m.;
* Zachiras Kansuchas – 1498-1499 m.;
* Ašrafas Džanbalatas – 1499-1501 m.;
* Ašrafas Kansuchas Guris – 1501-1516 m.;
* Ašrafas Tumanbėjus – 1516-1517 m.

## Šaltiniai
Komninų dinastija

**Komninų dinastija**, **Komninai** () – 1081–1185 m. Bizantijos ir 1204–1461 m. Trapezunto imperijų imperatorių dinastija.

## Istorija
Kilo iš Bizantijos Paflagonijos srities prie Juodosios jūros pietinės pakrantės karinių aristokratų. Pirmasis žinomas Komninų giminės narys imperatoriaus Bazilijaus II Bulgarmušio karvedys Manuilas Erotikas Komninas. Dinastijos pradininku tapo imperatorius Izaokas I Komninas, buvęs rytinėse provincijose dislokuotos kariuomenės stratopedarchu (lauko vadu), 1057 m. sukilęs ir nuvertęs imperatorių Mykolą VI Stratiotiką.

Komninų valdymo laikais Bizantija buvo palyginti stabili ir klestinti valstybė, rėmė Vakarų Europos kryžininkų žygius į Jeruzalę, savo jėgomis iš Anatolijos išvijo ten įsitvirtinusius tiurkus seldžiukus. Paskutinis Bizantiją valdęs Komninas – imperatorius Andronikas I Komninas, nuverstas per Angelų dinastijos vadovaujamą sukilimą.

Vėliau Komninų giminė išliko politiškai aktyvi, giminystės ryšiais susijusi su kitais Bizantijos valdančiaisiais. 1204 m. Konstantinopolį užėmus kryžininkams Androniko I Komnino vaikaičiai Aleksijus ir Dovydas pabėgo iš miesto į Komninų gimtinę Paflagoniją ir ten įkūrė Trapezundo imperiją. Ją valdė iki 1461 m., išskyrus 1340–1341 m., kai valdė Bazilijaus Komnino žmona Irena Paleologė. 1461 m. imperatorius Dovydas II Megas Komninas pasidavė turkų sultonui Mechmedui II.

## Komninai

### Bizantijos imperatoriai

* Izaokas I Komninas – 1057–1059 m.;
* Aleksijus I Komninas – 1081–1118 m.;
* Jonas II Komninas – 1118–1143 m.;
* Manuilas I Komninas – 1143–1180 m.;
* Aleksijus II Komninas – 1180–1183 m.;
* Andronikas I Komninas – 1183–1185 m.

### Trapezunto imperatoriai
 
* Aleksijus I Megas Komninas – 1204–1222 m.;
* Dovydas I Megas Komninas – 1204–1214 m.;
* Andronikas I Gidas – 1222–1235 m.;
* Jonas I Megas Komninas – 1235–1238 ir 1285–1297 m.;
* Manuilas I Megas Komninas – 1238–1263 m.;
* Andronikas II Megas Komninas – 1263–1266 m.;
* Jurgis Megas Komninas – 1266–1280 m.;
* Jonas II Megas Komninas – 1280–1284 m.;
* Teodora Megalė Komnina – 1284–1285 m.;
* Aleksijus II Megas Komninas – 1297–1330 m.;
* Andronikas III Megas Komninas – 1330–1332 m.;
* Manuelis II Megas Komninas – 1332 m.;
* Bazilijus Megas Komninas – 1332–1340 m.;
* Ona Anachutlu – 1341–1342 m.;
* Mykolas Megas Komninas – 1341 m. liepos mėn. ir 1344–1349 m.;
* Jonas III Megas Komninas – 1342–1344 m.;
* Aleksijus III Megas Komninas – 1349–1390 m.;
* Manuilas III Megas Komninas – 1390–1416 m.;
* Aleksijus IV Megas Komninas – 1416–1429 m.;
* Jonas IV Megas Komninas – 1429–1459 m.;
* Dovydas II Megas Komninas – 1459–1461 m.

## Šaltiniai
Jackson

**Jackson:**

* Andrew Jackson (1767–1845) – 7-asis Jungtinių Amerikos Valstijų prezidentas, ėjęs pareigas nuo 1829 iki 1837 metų;
* Donald G. Jackson – JAV kino režisierius;
* Marc Jackson – JAV krepšininkas;
* Michael Jackson – dainų atlikėjas;
* Phil Jackson – JAV krepšinio treneris;
* Peter Jackson – Naujosios Zelandijos kino režisierius;
* Samuel L. Jackson – JAV aktorius.
Bonapartai

**Bonapartai** (, ) – italų bajorų giminė, 1804–1815 m. valdžiusi daugelį Europos šalių.

## Istorija
Imperatoriškoji Bonapartų dinastija įkurta 1804 m. Napoleono I. 

Iš Bonapartų atšakos, XVI a. apsigyvenusios Korsikoje, kilo:

**[[Prancūzijos imperatorius|Prancūzijos imperatoriai]]**:
* Napoleonas I – 1804–1814 m. ir 1815 m.
* Napoleonas III – 1852–1870 m.

**[[Olandijos karalius|Olandijos karaliai]]**:
* Liudvikas I – 1806–1810 m., Napoleono I brolis, Napoleono III tėvas
* Liudvikas II – 1810 m., Liudviko I sūnus

**[[Neapolio karalius|Neapolio karaliai]]**:
* Juozapas – 1806–1808 m., Napoleono I brolis, 1808–1813 m. Ispanijos karalius
* Joachimas – 1808–1815 m.

**[[Vestfalijos karalius]]**:
* Jeronimas (1784–1860 m.) – 1807–1813 m., Napoleono I brolis, 1812 m. karo su Rusija ir 1815 m. Vaterlo mūšio dalyvis, nuo 1850 m. Prancūzijos maršalas, nuo 1852 m. Senato pirmininkas

**[[Ispanijos karalius]]**:
* Juozapas I – 1808–1815 m.

**Kiti Bonapartai**:
* Liusjenas Bonapartas (1775–1840 m.), Napoleono I brolis, Penkių šimtų tarybos pirmininkas, Briumero aštuonioliktosios perversmo dalyvis, 1799 m. vidaus reikalų ministras, 1800 m. pasiuntinys Ispanijoje. Vėliau susipyko su Napoleonu I, 1807 m. atsisakė siūlomo Portugalijos sosto.
* Eliza Bonapart (1777–1820 m.), Napoleono I sesuo, 1805–1814 m. Lukos ir Piombino kunigaikštienė, 1809–1814 m. Toskanos didžioji hercogienė.
* Polina Bonapart (1780–1825 m.), Napoleono I sesuo, 1806–1814 m. Guastaljos hercogienė, 1814 m. lydėjo Napoleoną I į Elbą.
* Karolina Bonapart, Napoleono I sesuo
* Napoleonas II, Napoleono I sūnus

## Šaltiniai

## Nuorodos

* Bonapartų genealogija
Sraigės ūkas

**Sraigės ūkas** – planetiškasis ūkas Vandenio žvaigždyne. Ūkas žymimas NGC 7293 numeriu. Neoficialiai kartais vadinamas „**Dievo akimi**“. Jo ryškis – 6,5 taigi kartais matomas plika akimi, bet tik labai išskirtinėmis sąlygomis. Tolima, neryški ūko dalis labai didelė, danguje ji užima maždaug pusę matomo Mėnulio ploto. Ūką 1824 m. atrado vokiečių astronomas Karl Ludwig Harding.

Tai vienas arčiausių nuo Saulės sistemos esančių planetiškųjų ūkų, kurio atstumas yra apie 655±13 šviesmečių (201±4 parsekų).

Pačiame ūko centre yra karšta 13-ojo ryškio žvaigždė – baltoji nykštukė. Ūkas yra ištęsto (kaip citrina) elipsoido formos. Dauguma medžiagos koncentruojasi jo ekvatoriaus plokštumoje kuri į mus pasvirusi apie 29 ° kampu. Ūkas plečiasi maždaug 31 km/s greičiu, pagal tą greitį apskaičiuotas jo amžius yra apie 10,600 metai. Išorinė dalis plečiasi greičiau. Ūke esama apie 20,000 „kometinių kūnų“ arba „mazgų“. Tai į kometas panašūs dariniai, spinduline simetrija išsidėstę aplink ūko centrą kur yra ūkui pradžią davusi žvaigždė, jų dydis artimas visos Saulės sistemos dydžiui. Šie dariniai karšti, 1800 °K (paties ūko temperatūra apie 900 °K). Mazgai pirmąkart stebėti 1996 m. Hablo teleskopu, nėra aišku kaip ir kodėl jie susidarė. Atradimo metu tai buvo vienintelis ūkas su tokiais dariniais, tačiau šiuo metu jų rasta ir kituose ūkuose. Žvaigždės spinduliavimas energizuoja ūką, todėl jis švyti ir yra gerai matomas.

## Galerija

 Vaizdas:helix-nebula-detail-hubble.jpg|Kometiniai kūnai
 Vaizdas:UV Image of the Helix Nebula.jpg|Vaizdas ultravioletinėje šviesoje, GALEX
 Vaizdas:Comets Kick up Dust in Helix Nebula (PIA09178).jpg|Vaizdas infraraudonojoje šviesoje, Spitzer teleskopas: mėlyna 3,6–4,5 µm; žalia 5,8–8 µm; raudona 24 µm


## Šaltiniai
Sent Lusijos herbas

**[[Sent Lusija|Sent Lusijos]] herbas** buvo sukurtas Sydney Bagshaw 1967 m. ir įteisintas tais pačiais metais kuriantis nepriklausomai valstybei. Nacionalinis šūkis yra parašytas herbo apačioje – anglų k. **The Land, The People, The Light** (*Žemė, žmogus, šviesa*).

Herbas pavaizduotas oficialiame Sent Lusijos Vyriausybės antspaude. Trumpas herbo simbolių reikšmės paaiškinimas:
* Rožė – Anglija,
* Lelija – Prancūzija,
* Trikojis vado sostas – Afrika,
* Fakelas – švyturys, nušviečiantis kelią,
* Sent Lusijos papūga – nacionalinis paukštis.
Vilja del Seras

**Vilja del Seras** () – Urugvajaus sostinės Montevidėjo priemesčio kvartalas. Yra Montevidėjo departamento pietvakariuose, prie *Cerro* kalvos ir La Platos estuarijos *Cerro* įlankos. 32,3 tūkst. gyventojų.

XIX a. pr. ant kalvos viršūnės pastatyta General Artigas tvirtovė. 1834 m. pradėjo kurtis gyvenvietė. Čia kėlėsi gyventi gausios imigrantų iš Europos bendruomenės. Dauguma atvykėlių vertėsi žemės ūkiu, dirbo skerdyklose("Frigorifico"), uoste. XX a. pr. įsteigti dideli mėsos šaldymo kompleksai.

Šiuo metu Viša del Sere tebegyvena imigrantai, dauguma kvartalo gatvių pavadinta įvairių valstybių vardu (*Ruso, Vizcaya, Lituano, Bulgaro, Ecuador, Egipto, Japon* ir kt.). Kvartale gyvena dauguma Urugvajaus lietuvių, veikia bendruomenė, klubas."Lietuvių klubas" ir garbes konsulatas isikures Rio de Janeiro gatvėje.

Viša del Sere įsikūrę Club Atlético Cerro ir Rampla Juniors futbolo klubai, golfo laukas.
## Nuorodos
*
Naujojo amžiaus muzika

**Naujojo Amžiaus muzika** () – įvairių stilių taiki muzika, skatinanti relaksaciją ir pozityvias emocijas. Dalis šio stiliaus grupių susiję su Naujojo Amžiaus tikėjimais. Naujojo Amžiaus muzika naudojama jogos, masažo, meditacijos metu, siekiant atsipalaiduoti, sukurti jaukią atmosferą.

Vyrauja hipnotiška melodija, švelnūs tonai, įvairių muzikos instrumentų garsai, kartais folklorinės, bažnytinės muzikos motyvai, gamtos garsai, švelnus vokalas. Gausu elektroninės muzikos formų, susintetintų garsų. Vokalas dažnai remiasi indėnų, budistų maldų tekstais, keltų epais.

Naujojo Amžiaus muzika daugiau apibrėžiama pagal sukeliančius jausmus negu pagal instrumentus. Ji artima Ambient, elektroninei, World, Chill out, kosminei muzikai ir su ja smarkiai persipina.

## Žymūs atlikėjai, priskiriami New Age
* William Ackerman
* David Arkenstone
* Boards of Canada
* Clannad
* Michael Cretu
* Deep Forest
* Enya
* Era
* Enigma
* Gregorian
* Jean Ven Robert Hal
* Hevia
* Bradley Joseph
* Kitaro
* Moby
* Yanni
* Vangelis
Joniškėlio dvaras

**Joniškėlio dvaras** – dvaras Joniškėlio miesto šiauriniame pakraštyje, vienas stambiausių pastatų ir parko ansamblių Žiemgalos regione. Dvaro teritorijoje yra įsikūrusi Lietuvos žemdirbystės instituto bandymų stotis.

Dvaro kompleksą sudarantys 20 pastatų išsidėstę 34 ha teritorijoje, iš kurių 27 ha sudaro parkas. Kompozicinį parko ir visos sodybos centrą sudaro XVIII a. rūmai ir prieš juos esanti netaisyklingo kvadrato formos 1 ha ploto erdvė aplink kurią išsidėstę kiti pastatai.

Dvare dažnai organizuojami įvairūs renginiai. Pagrindiniame pastate veikia muziejus.

## Istorija
Dvaras minimas nuo 1684 m. Nuo XVII a. pabaigos Joniškėlio dvaras priklausė Karpiams.

Gausioje Joniškėlio dvarininkų Karpių giminėje būta visokiausių žmonių. Pavyzdžiui, Ignotas Karpis (1780–1808) testamente įrašė, kad dalis dvaro pajamų būtų skiriama ligoninei ir mokyklai išlaikyti. Joniškėlio ligoninė tapo pirmąja kaimo ligonine Lietuvoje, o Narteikiuose įkurta Joniškėlio parapinė mokykla – pirmąja šio tipo mokykla Lietuvoje, kur valstiečių vaikus imta mokyti žemės ūkio pagrindų, žinias siejant su gamybine praktika tam tikrame paskirtame plote. Karpių giminėje būta ir tokių, kurie nuslėpė Igno Karpio testamento teiginį, kad jo dvarų valstiečiai, nors ir negavę žemės, paleidžiami iš baudžiavos. Didelė vietos Karpių šeimos dalis palaidota Joniškėlio kapinių koplyčioje.

Karpių klestėjimo laikais XIX a. Joniškėlis nurodomas kaip vienos didžiausių Kauno gubernijoje dvarų valdų centras, kuris kartu su valdomais kaimais sudarė 47984 dešimtinių žemės plotą su 9604 valstiečiais. 

1940 m. nacionalizuotas, o 1945 m. įkurta mokykla.

## Galerija

2011_04_24Joniškėlis06Mažupė.JPG|Mažupės slėnis
2011 04 24Joniškėlis02.JPG|Dvaro pastatai
2011 04 24Joniškėlis04.JPG|Dvaro pastatai
2011_04_24Joniškėlis08.JPG|Dvaro pastatai


## Šaltiniai

## Nuorodos

* Joniškėlio dvaras